กรุงเทพมหานคร เตือนค่าฝุ่นละออง PM2.5 สูง 1-2 วันนี้ แนะให้งดการทำกิจกรรมกลางแจ้ง
ศูนย์ข้อมูลคุณภาพอากาศกรุงเทพมหานคร สรุปผลการตรวจวัด PM2.5 เช้าวันที่ 7 มีนาคม 2566 โดยค่าเฉลี่ยทั้งกรุงเทพมหานคร อยู่ที่ 72.6 ไมโครกรัม/ลูกบาศก์เมตร มีแนวโน้มเพิ่มขึ้นเกินมาตรฐาน อยู่ในระดับเริ่มมีผลต่อสุขภาพ จากการตรวจวัดในจำนวน 69 พื้นที่ พื้นที่ 3 อันดับที่มีค่าฝุ่น PM2.5 สูงสุด ได้แก่ เขตบึงกุ่ม ภายในสำนักงานเขตบึงกุ่ม : มีค่าเท่ากับ 93 มคก./ลบ.ม. เขตประเวศ ด้านหน้าห้างสรรพสินค้าซีคอน สแควร์ : มีค่าเท่ากับ 87 มคก./ลบ.ม. และเขตมีนบุรี สวนเฉลิมพระเกียรติ ร.9 ตรงข้ามสำนักงานเขตมีนบุรี : มีค่าเท่ากับ 87 มคก./ลบ.มทั้งนี้ระหว่างวันที่ 7 - 8 มีนาคม 2566 พื้นที่กรุงเทพมหานครและปริมณฑลอาจมีแนวโน้มฝุ่นละอองขึ้นสูงได้ในบางพื้นที่  โดยสถานการณ์จะมีแนวโน้มที่ดีขึ้น ตั้งแต่วันที่ 9 มีนาคม 2566 เป็นต้นไป เนื่องจากอิทธิพลลมเริ่มเปลี่ยนทิศ เป็นลมจากทิศตะวันออก ตะวันออกเฉียงใต้ และลมใต้ ซึ่งจะช่วยพัดพาฝุ่นละอองออกจากพื้นที่ได้